Mesto Košice, Trieda SNP 48/A, 040 11 Košice

Primátor mesta Košice

vyhlasuje

vyhlasuje podľa § 4 ods. (1) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov

výberové konanie
na funkciu riaditeľa Jazykovej školy Užhorodská 8 v Košiciach

Požadované podmienky na odbornosť uchádzačov:
-	ukončené vysokoškolské vzdelanie druhého stupňa pedagogického smeru s aprobačným predmetom cudzí jazyk podľa vyhlášky MŠ SR č.41/1996 Z.z. o odbornej a pedagogickej spôsobilosti pedagogických zamestnancov v znení neskorších predpisov,
-	absolvovanie I. kvalifikačnej skúšky alebo jej náhradnej formy,
-	najmenej 5 rokov pedagogickej praxe,
-	osobnostné a morálne predpoklady, občianska bezúhonnosť,
-	spôsobilosť používať slovenský jazyk v úradnom styku,
-	organizačné a riadiace schopnosti

Zoznam dokladov, ktoré účastník predkladá do výberového konania:
-	prihláška do výberového konania,
-	overená kópia dokladov o vzdelaní a absolvovaní I. kvalifikačnej skúšky alebo jej náhradnej formy,
-	potvrdenie preukazujúce najmenej 5 rokov pedagogickej praxe,
-	štruktúrovaný profesijný životopis,
-	doklad o bezúhonnosti – výpis z registra trestov nie starší ako 3 mesiace,
-	písomne spracovaný návrh koncepcie rozvoja príslušného školského zariadenia v rozsahu 1-2 strán/A4,
-	súhlas na použitie osobných údajov pre potreby výberového konania

Termín podania prihlášky: 18. 05. 2009

Prihlášku do výberového konania s uvedenými dokladmi je potrebné zaslať na adresu:
	Magistrát mesta Košice
	oddelenie školstva
	Trieda SNP 48/A
	040 11 Košice
Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne alebo neúplné sa do konania nezaradia.
Na obálke uveďte „VK na funkciu riaditeľa JŠ Užhorodská 8 - NEOTVÁRAŤ“.
	
V Košiciach 14. 4. 2009

                                                                        Ing. František Knapík